Khoporeišene yeo e Tswaletšwego ke kgwebo yeo e nolofaditšwego kudu e bile ga e na mapheko a mantši go swana le khamphani. E swanetše dikgwebo tše nnyane. Dinyakwa tša taolo le tshepetšo tša Khoporeišene yeo e Tswaletšwego ga di latele tshepetšo yeo e ngangegilego go swana le dikhamphani.
Leina la Khoporeišene yeo e Tswaletšwego leo le šišintšwego le swanetše go hlahlobja pele le dumelelwa goba le ganwa. Kantoro ya Ngwadišo ya Khoporeišene yeo e Tswaletšwego e tla netefatša tumelelo goba kganetšo ka lengwalo , ka imeili goba ka poso go bontšha gore leina le beilwe goba le gannwe.
Tumelelo le leina leo le beilwego di šoma lebaka la dikgwedi tše pedi.
Tlatša diforomo tša kgopelo tša CK7 le CM5.
Iša foromo ya kgopelo ka go kantoro ya Kantoro ya Ngwadišo ya Khamphani le Thoto ya Botsebi.
Go tla dirwa dinyakišišo go hwetša ge e le gore go na le maina ao a sego maleba, a bapetšago, ao a ganetšwago goba maina ao a nago le lenyatšo.
Peeletšo ya leina leo le šišintšwego e ka tšea matšatši a mararo go ya go a šupa.